เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

กสิกรไทยพบยอดสินเชื่อเม.ย.ยังเพิ่ม
ศูนย์วิจัยกสิกรไทย เปิดเผยว่า ยอดสินเชื่อเพิ่มขึ้นอีกเล็กน้อยในเดือน เม.ย. 2553 สวนทางกับเงินฝากที่ลดลง โดยยอดเงินให้สินเชื่อสุทธิ ของ 14 ธนาคารพาณิชย์ไทย มีจำนวน 5.89 ล้านล้านบาท เพิ่มขึ้น 1.27 หมื่นล้านบาท จาก 5.88 ล้านล้านบาท ณ สิ้นเดือน มี.ค. ขณะที่ยอดเงินฝากลดลง 3.26 หมื่นล้านบาท จาก 6.55 ล้านล้านบาท ณ สิ้นเดือน มี.ค. มาอยู่ที่จำนวน 6.52 ล้านล้านบาท ณ สิ้นเดือน เม.ย. ตามการลดลงของเงินฝากในกลุ่มธนาคารขนาดใหญ่และขนาดกลาง ขณะที่เงินฝากในกลุ่มธนาคารขนาดเล็กลดลง ส่วนหนึ่งเป็นผลจากการโอนเงินเข้าสู่บัญชีภาครัฐตามคำตัดสินของคดียึดทรัพย์
สำหรับในเดือน พ.ค. 2553 ซึ่งเป็นเดือนที่เหตุการณ์ทางการเมืองทวีความรุนแรงมากขึ้น นอกจากจะมีผลกระทบต่อการให้บริการของธนาคารพาณิชย์ในหลายสาขาโดยเฉพาะในเขตกรุงเทพฯ และปริมณฑลแล้ว ธุรกิจของธนาคารพาณิชย์ยังคาดว่าจะได้รับผลกระทบจากการชะลอตัวลงของกิจกรรมการใช้จ่ายของภาคธุรกิจและครัวเรือน โดยเฉพาะในด้านความต้องการเบิกใช้วงเงินสินเชื่อและคุณภาพหนี้ของลูกค้าธนาคาร